WORK บวกแรง 8% นิวไฮตั้งแต่เข้าตลาดฯ ลุ้นกำไร Q3/60 โตแกร่ง
WORK บวกแรง 8% นิวไฮตั้งแต่เข้าตลาดฯ ลุ้นกำไร Q3/60 โตแกร่ง โดย ณ เวลา 15.48 น. ราคาอยู่ที่ 96.25 บาท บวก 7 บาท หรือ 7.84% สูงสุดที่ 97.25 บาท ต่ำสุดที่ 88.25 บาท มูลค่าซื้อขายที่ 865.47 ล้านบาท
20 ต.ค. 2560

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 15.48 น. ราคาอยู่ที่ 96.25 บาท บวก 7 บาท หรือ 7.84% สูงสุดที่ 97.25 บาท ต่ำสุดที่ 88.25 บาท มูลค่าซื้อขายที่ 865.47 ล้านบาท ขณะที่ดัชนีตลาดหุ้นไทยโดยรวมบวก 0.62% ราคาหุ้นทำจุดสูงสุดนับตั้งแต่เข้าตลาดเมื่อวันที่ 29 ก.ย. 2547

ด้านนักวิเคราะห์ บล.ธนชาต ระบุในบทวิเคราะห์แนะนำ “ซื้อ” หุ้น WORK (พื้นฐาน 95 บาท) โดยมองกลุ่มหุ้นขนาดกลางที่ราคาหุ้น laggard ตลาดในช่วง 1 เดือนที่ผ่านมาจะมีโอกาสถูก sector rotation ระยะสั้น จาก 1.ผลการดำเนินงานไตมาส 3/60 เติบโตสูงจากการปรับขึ้นค่าโฆษณา และอัตราการใช้เวลาโฆษณาดีขึ้น
2. แม้กำไรไตรมาส 4/60 จะอ่อนตัวลงจากไตรมาส 3/60 เนื่องจากเป็นช่วงพระราชพิธีฯ แต่จะขยายตัวแกร่งเมื่อเทียบกับช่วงเดียวกันของปีก่อน 3. rating ที่ดีขึ้นหนุนการขึ้นค่าโฆษณาต่อเนื่อง และรายได้จากช่องทาง on-line เพิ่มขึ้นจะสนับสนุนกำไรเติบโตแข็งแกร่ง +35-21% ปี 2018-19
และ 4.ทางเทคนิคทะลุแนวต้าน downtrend มาแล้ว หากผ่านแนวต้าน 92.25 บาทไปได้ มีโอกาสสูงที่จะกลับไปทดสอบ 100 บาท
 